Na temelju članka 98. stavka 3. Zakona o odgoju i obrazovanju u osnovnoj i srednjoj školi (»Narodne novine« br. 87/08., 86/09., 92/10., 105/10. – ispravak, 90/11., 16/12., 86/12., 94/13. i 152/14.) i članka 51. Statuta Osnovne škole Petrijevci, Petrijevci uz prethodnu suglasnost osnivača Osječko-baranjske županije, KLASA:602-02/15-01/59, URBROJ: 2158/1-01-01-15-5 od 7.srpnja 2015. godine Školski odbor Osnovne škole Petrijevci, Petrijevci na 13 . sjednici održanoj 23.09.2015. godine donio je

**ODLUKU O IZMJENAMA I DOPUNAMA STATUTA**

**OSNOVNE ŠKOLE PETRIJEVCI, PETRIJEVCI**

Članak 1.

U Statutu Osnovne škole Petrijevci, Petrijevci od 08.01.2009. godine KLASA:012-03/09-01/1, URBROJ:2185/11-09-1, Izmjenama Statuta od 18.04.2011. godine KLASA:602-02/11-04/44,URBROJ:2185/11-11-2, Izmjenama Statuta od 06.02.2012. godine KLASA:012-03/12-01/1 , URBROJ:2185/11-12-1 i Izmjenama i dopunama Statuta od 15.03.2013. godine KLASA: 012-03/12-01/1 , URBROJ: 2185/11-12-1 u članku 1. brišu se riječi „izricanje pedagoških mjera“.

Članak 2.

U članku 10. stavku 2. riječi “do 15.rujna“ zamjenjuju se riječima „do 30.rujna“.

U članku 10. iza stavka 4. dodaje se stavak 5. koji glasi:

„Škola je dužna elektroničkim putem Ministarstvu dostaviti godišnji plan i program te školski kurikulum do 5.listopada tekuće godine. Školski kurikulum, godišnji plan i program objavljuju se na mrežnim stranicama škole sukladno propisima vezanim uz zaštitu osobnih podataka.“.

Članak 3.

U članku 11. riječi „detaljan troškovnik i način vrednovanja i način korištenja rezultata vrednovanja aktivnosti i programa i/ili projekta Škole. „ zamjenjuju se riječima „ okvirni troškovnik i način njegova praćenja.“.

Članak 4.

U članku 12. riječi „u pravilu“ brišu se.

Članak 5.

U članku 28. briše se riječ „poslovanje“.

Članak 6.

U članku 29. stavak 2. mijenja se i glasi:

“Kućni red donosi Školski odbor nakon provedene rasprave na Učiteljskom vijeću, Vijeću učenika i Vijeću roditelja.“.

Članak 7.

U članku 48.stavku 1. točka 2. se briše.

Dosadašnje točke 3.,4.,5.,6., 7. i 8. postaju točke 2.,3.,4., 5., 6. i 7.

Članak 8.

U članku 51. stavku 1. iza podstavka 4. dodaju se podstavci 5. i 6. koji glase:

„-donosi Kućni red škole nakon provedene rasprave na Učiteljskom vijeću, Vijeću učenika i Vijeću roditelja,

-donosi Etički kodeks neposrednih nositelja odgojno-obrazovne djelatnosti Škole nakon provedene rasprave na Učiteljskom vijeću, Vijeću učenika i Vijeću roditelja,“

Dosadašnji podstavci 5. do 23. postaju podstavci 7. do 25.

Članak 9.

U članku 61. iza stavka 5. dodaju se stavci 6. i 7. koji glase:

„Osoba imenovana za vršitelja dužnosti ravnatelja sklapa sa školskim odborom ugovor o radu na određeno vrijeme za razdoblje u kojem će obavljati poslove vršitelja dužnosti ravnatelja.

Ako osoba imenovana za vršitelja dužnosti ravnatelja ima ugovor o radu na neodređeno vrijeme za poslove učitelja, nastavnika, odnosno stručnog suradnika u školskoj ustanovi u kojoj je zaposlena, na njezin će zahtjev ugovor o radu mirovati za razdoblje u kojem će obavljati poslove vršitelja dužnosti ravnatelja.“.

Članak 10.

U članku 67. stavak 2. mijenja se i glasi:

„Poslove tajnika može obavljati osoba koja je završila:

1. Sveučilišni diplomski studij pravne struke ili specijalistički diplomski stručni studij javne uprave,
2. Preddiplomski stručni studij javne upravne struke, ako se ne javi osoba iz točke a) ovog stavka.“

Članak 11.

Članak 70. mijenja se i glasi:

„Učiteljsko vijeće:

* obavlja poslove u vezi s izvođenjem nastavnog plana i programa, potrebama i interesima učenika te promicanjem stručno-pedagoškog rada Škole,
* predlaže Školski kurikulum,
* razmatra prijedlog Godišnjeg plana i programa rada Škole,
* provodi raspravu o Kućnom redu škole,
* provodi raspravu o Etičkom kodeksu neposrednih nositelja odgojno –obrazovne djelatnosti Škole,
* skrbi o uspješnom ostvarivanju odgojno-obrazovnog rada,
* skrbi o primjeni suvremenih oblika i metoda rada s učenicima,
* odlučuje o pohvalama i nagradama iz svog djelokruga,
* prima zahtjeve učenika ili roditelja za preispitivanje zaključne ocjene pojedinog nastavnog predmeta,
* imenuje povjerenstvo za polaganje ispita nastavnog predmeta čija se zaključna ocjena preispituje,
* odlučuje o zahtjevu učenika ili roditelja o preispitivanju zaključne ocjene iz vladanja,
* osniva stručne aktive i imenuje njihove voditelje,

- daje prijedloge Školskom odboru i ravnatelju za unapređivanje organizacije i

 uvjeta rada Škole,

- glasuje o kandidatima za ravnatelja Škole,

- imenuje i razrješava dva (2) člana Školskog odbora iz reda učitelja i stručnih suradnika

 Škole,

* raspravlja i odlučuje o stručnim pitanjima, kao i o drugim pitanjima utvrđenim zakonom, propisima donesenim na temelju zakona, ovim Statutom i općim aktima Škole.“.

Članak 12.

U članku 72. u podstavku 3. iza riječi „razrednika“ dodaju se riječi „ocjenu iz vladanja i“.

Članak 13.

U članku 73. stavku 2. podstavak 4. mijenja se i glasi:

 „predlaže Razrednom vijeću ocjenu iz vladanja,“.

 Podstavak 5. mijenja se i glasi:

„ispunjava i supotpisuje razredne svjedodžbe i drugu razrednu dokumentaciju,“.

Članak 14.

U članku 74. iza stavka 2. dodaje se stavak 3. koji glasi:

„Zbog ispunjavanja posebnih potreba učenika s teškoćama u razvoju školska ustanova može na prijedlog osnivača, a uz suglasnost Ministarstva, u odgojno –obrazovni proces uključiti pomoćnike u nastavi ili stručno komunikacijske posrednike koji nisu samostalni nositelji odgojno-obrazovne i/ili nastavne djelatnosti.“.

Članak 15.

Iza članka 91. dodaje se novi članak 91.a koji glasi:

„Članak 91.a

„Za učenika koji na kraju nastavne godine ima ocjenu nedovoljan (1) iz najviše dva nastavna predmeta Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.

Trajanje dopunskog rada iz stavka 1. ovoga članka utvrđuje Učiteljsko vijeće po nastavnim predmetima i ne može biti kraće od 10 i dulje od 25 sati po nastavnom predmetu.

U slučaju da učenik tijekom dopunskog rada iz stavka 1. ovoga članka ostvari očekivane ishode, učitelj mu zaključuje prolaznu ocjenu. S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog rada.“.

Članak 16.

U glavi **IX**. naslovi **a)**, **b)** i **c)** točke 3. brišu se.

Članak 17.

Članak 92. mijenja se i glasi:

„Učenik ili roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva dana od završetka nastavne godine podnijeti zahtjev Učiteljskom vijeću radi polaganja ispita pred povjerenstvom.

 Polaganje ispita iz stavka 1. ovog članka provodi se u roku od dva dana od dana podnošenja zahtjeva.

Povjerenstvo iz stavka 1. ovog članka imenuje Učiteljsko vijeće.“.

Članak 18.

Članak 97. mijenja se i glasi:

„Ako je povjerenstvo na ispitu utvrdilo prolaznu ocjenu, ocjena povjerenstva je konačna.

 U slučaju da je povjerenstvo učeniku utvrdilo ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavna predmeta, upućuje se na dopunski rad iz članka 91.a Statuta.“.

Članak 19.

Članak 100. mijenja se i glasi:

„Redovni učenik od četvrtog do osmog razreda koji je na kraju nastave ocijenjen iz najviše dva predmeta ocjenom nedovoljan (1) i kojem se nakon dopunskog rada ne zaključi prolazna ocjena, upućuje se na popravni ispit koji se održava krajem školske godine, a najkasnije do 25. kolovoza tekuće godine.“.

Članak 20.

Članak 101. mijenja se i glasi:

„Termine polaganja popravnog ispita određuje Učiteljsko vijeće u skladu sa Zakonom te ih objavljuje na mrežnim stranicama i oglasnim pločama Škole.“.

Članak 21.

Članak 102. mijenja se i glasi:

„Popravni ispit iz članka 100. Statuta polaže se pred ispitnim povjerenstvom koje imenuje ravnatelj škole.

Na polaganje popravnih ispita primjenjuju se odredbe iz članka 93. stavka 1. do 99. Statuta.“.

Članak 22.

U glavi **IX**. Statuta naslov točke 4. mijenja se i glasi „**Pohvale i nagrade**“.

Članak 23.

Članci od 114. do 132. se brišu.

Članak 24.

U članku 137. podstavak 4. mijenja se i glasi:

„-raspravlja o prijedlogu Kućnog reda i Etičkog kodeksa neposrednih nositelja odgojno-obrazovne djelatnosti Škole,“.

Članak 25.

U članku 148. stavku 1. iza podstavka 9. dodaje se podstavak 10. koji glasi:

„-raspravlja o prijedlogu Kućnog reda i Etičkog kodeksa neposrednih nositelja odgojno-obrazovne djelatnosti Škole,“.

Dosadašnji podstavak 10. postaje podstavak 11.

Članak 26.

Ova Odluka o izmjenama i dopunama Statuta stupa na snagu osmoga dana od dana objave na oglasnoj ploči Škole izuzev odredaba članka 22. i članka 23. ove Odluke koje stupaju na snagu danom stupanja na snagu Pravilnika o kriterijima za izricanje pedagoških mjera koje propisuje nadležni Ministar.

KLASA:012-03/15-01/01

URBROJ:2185/11-15-1

Petrijevci, 23.09.2015.

 Predsjednica:

 Biserka Mađarević

Ova Odluka o izmjenama i dopunama Statuta donesena je uz prethodnu suglasnost osnivača i to Zaključkom Skupštine Osječko-baranjske županije KLASA:602-02/15-01/59,

URBROJ:2158/1-01-01-15-5 od 7.srpnja 2015. godine.

Odluka o Izmjenama i dopunama Statuta objavljena je na oglasnoj ploči Škole dana 23.09.2015. godine, a stupila je na snagu 1.10.2015. godine.

 Ravnateljica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zdenka Vukadin